ಬೊಯೆಲ್‌ರವರು ಗಾಯನದ ಪಾಠಗಳನ್ನು ಧ್ವನಿ ಶಿಕ್ಷಕ ಫ್ರೆಡ್ ಓ’ನಿಲ್ ಅವರಿಂದ ಪಡೆದರು. ಅವರು ಎಡಿನಬರ್ಗ್ ನಟನೆಯ ಶಾಲೆಯಲ್ಲಿ ಕಲಿತು ಎಡಿನಬರ್ಗ್ ಫ್ರಿಂಜ್‌ನಲ್ಲಿ ಭಾಗವಹಿಸಿದ್ದರು. "ಬ್ರಿಟೆನ್ಸ್ ಗಾಟ್ ಟಾಲೆಂಟ್‌" ನಲ್ಲಿ ಭಾಗವಹಿಸುವ ಮುಂಚೆ, ಅವರು ಸ್ಥಳಿಯ ಕ್ಯಾಥೊಲಿಕ್ ಚರ್ಚ್‌ ಅವರ್ ಲೇಡಿ ಆಫ್‌ ಲಾರ್ಡ್ಸ್ ನಲ್ಲಿ ಸ್ಥಳಿಯ ಗಾಯಕವೃಂದದೊಂದಿಗೆ ಹಾಡುತ್ತಿದ್ದರು ಮತ್ತು ಅವರ ಗ್ರಾಮದಲ್ಲಿ ಹಾಗೂ ಸುತ್ತಮುತ್ತಲಿನ ಹೋಟೆಲ್‌‌ಗಳ ಕರೋಕೆ ನಿರ್ವಾಹಣೆಗಳಲ್ಲಿ ಹಾಡುವ ಅನುಭವ ಹೊಂದಿದ್ದರು. ಅವರು ಹಲವು ಬಾರಿ "ಮೈ ಕೈಂಡ್ ಆಫ್‌ ಪೀಪಲ್‌" ಗೆ ಕೂಡ ಧ್ವನಿ ಪರೀಕ್ಷೆ ನೀಡಿದ್ದರು. ಐಯರ್‌ಲ್ಯಾಂಡ್‌‌ನ ಕೌಂಟಿ ಮಾಯೊದಲ್ಲಿರುವ ನೊಕ್ ಶ್ರೈನ್ ಗೆ ಚರ್ಚ್ ತೀರ್ಥಯಾತ್ರೆಗಳು ನಡೆದಾಗ ಕೂಡ ಅವರು ಹಲವು ಬಾರಿ ಭಾಗವಹಿಸಿ ಮೆರಿಯನ್ ಬಾಸಿಲಿಕಾದಲ್ಲಿ ಹಾಡಿದ್ದಾರೆ.

"ದ ವೆ ವಿ ವರ್" ಹಾಗೂ "ಐ ಡೊಂಟ್ ನೊ ಹೌ ಟು ಲವ್ ಹಿಮ್" ಅಂತಹ ಹಾಡುಗಳು ಅವರ ಪರಿಚಿತ ಕೃತಿ ಸಂಗ್ರಹದಲ್ಲಿ ಸೇರಿವೆ. ಬ್ರಿಟಿಷ್‌ ಟ್ಯಾಬ್ಲಾಯ್ಡ್ ಪತ್ರಿಕೆಗಳು ಅವರ ಪ್ರಾರಂಭಿಕ ಪ್ರದರ್ಶನಗಳ ಕೆಲವು ವೀಡಿಯೋ ತುಣುಕುಗಳನ್ನು "ತಾವು ಮಾತ್ರ" ಹೊಂದ್ದಿದ್ದಾಗಿ ಹೇಳಿಕೊಂಡವು.

1995ರಲ್ಲಿ, ಮೈಕಲ್ ಬ್ಯಾರಿಮೊರೆಯ "ಮೈ ಕೈಂಡ್ ಆಫ್‌ ಪೀಪಲ್‌" ಗೆ ಅವರು ಪೂರ್ವ ಕಿಲ್‌ಬ್ರೈಡ್‌ನ ಒಲಂಪಿಯಾ ವ್ಯಾಪಾರ ಕೇಂದ್ರದಲ್ಲಿ ಧ್ವನಿ ಪರೀಕ್ಷೆ ನೀಡಿದ್ದರು, ಇದನ್ನು ಚಿತ್ರೀಕರಿಸಲಾಗಿತ್ತು. ಬ್ಯಾರಿಮೊರೆಯವರು ಬೊಯೆಲ್‌ರ ಗಾಯನದ ಸಾಮರ್ಥ್ಯೆವನ್ನು ಗಮನಿಸದೆ ಅವರನ್ನು ಅಪಹಾಸ್ಯ ಮಾಡುವುದರಲ್ಲಿ ಆಸಕ್ತರಿದ್ದರೆಂದು ಈ ಅಪ್ರೌಢ ವೀಡಿಯೋ ತೋರಿಸುತ್ತದೆ.

1999ರಲ್ಲಿ ಅವರು ವೆಸ್ಟ್ ಲೊಥಿಯನ್ ಶಾಲೆಯ ಮಿಲೇನಿಯಮ್‌ ಸ್ಮಾರಕೋತ್ಸವಕ್ಕಾಗಿ ಒಂದು ದರ್ಮಾರ್ಥ CDಗೆ ಹಾಡನ್ನು ಹಾಡಿದರು. "ಮ್ಯೂಸಿಕ್ ಫಾರ್ ಅ ಮಿಲೇನಿಯಮ್ ಸೆಲೆಬ್ರೇಶನ್, ಸೌಂಡ್ಸ್ ಆಫ್ ವೆಸ್ಟ್ ಲೊಥಿಯನ್‌" ಎಂಬ CDಗಳ ಬರಿ 1,000 ಪ್ರತಿಗಳನ್ನು ಮುದ್ರಿಸಲಾಗಿತ್ತು. "ವೆಸ್ಟ್ ಲೊಥಿಯನ್ & ಪೊಸ್ಟ್‌" ನ ಒಂದು ಆರಂಭದ ವಿಮರ್ಶೆ ಪ್ರಕಾರ, ಬೊಯಲ್‌ರ "ಕ್ರೈ ಮಿ ಅ ರಿವರ್"ನ ಗಾಯನ "ಹೃದಯ ಬಿರಿಯು"ವಂತಹುದ್ದಾಗಿದ್ದು "ಈ CD ದೊರಕಿದ ನಂತರ ನನ್ನ CD ಪ್ಲೇಯರ್‌ನಲ್ಲಿ ಪುನರಾವರ್ತಿಸಿ ಕೇಳುತ್ತಿದ್ದೇನೆ..." 

ನಂತರ ಅವರು ಮೊದಲ ಬಾರಿಗೆ ದೂರದರ್ಶನದಲ್ಲಿ ಕಾಣಿಸಿಕೊಂಡ ಮೇಲೆ ಈ ಮುದ್ರಣ ಅಂತರ್ಜಾಲದಲ್ಲಿ ಕಾಣಿಸಿಕೊಂಡಿತು ಮತ್ತು "ನ್ಯೂ ಯೋರ್ಕ್ ಪೋಸ್ಟ್" ಬೊಯೆಲ್ ಬಗ್ಗೆ ಹೇಳಿತು, "ಅವರು ಬರೀ ತಂತ್ರಗಾರಿಕೆಯವರಲ್ಲ". "ಹೆಲೋ!" ಪ್ರಕಾರ, ಆಕೆಯ ಧ್ವನಿಮುದ್ರಣವು ಅವರನ್ನು ಗಾಯನ ತಾರೆಯಂತೆ "ಅವರ ಮಾನ್ಯತೆಯನ್ನು ಬಲಪಡಿಸಿತು".

1999ರಲ್ಲಿ, ಬೊಯೆಲ್ ತಮ್ಮ ಎಲ್ಲ ಉಳಿತಾಯವನ್ನು ಧ್ವನಿಮುದ್ರಣ ಮಾದರಿಯನ್ನು ವೃತ್ತಿಪರವಾಗಿ ರೂಪಿಸಲು ಬಳಸಿದರು, ಇದರ ಪ್ರತಿಗಳನ್ನು ಅವರು ನಂತರ ಧ್ವನಿಮುದ್ರಣ ಕಂಪನಿಗಳಿಗೆ, ರೇಡಿಯೋ ಪ್ರತಿಭಾ ಸ್ಪರ್ಧೆಗಳಿಗೆ, ಸ್ಥಳಿಯ ಹಾಗೂ ರಾಷ್ಟ್ರೀಯ ದೂರದರ್ಶನಗಳಿಗೆ ಕಳುಹಿಸಿದರು. ಈ ಧ್ವನಿಮುದ್ರಣ ಮಾದರಿಯಲ್ಲಿ ಅವರ "ಕ್ರೈ ಮಿ ಅ ರಿವರ್" ಹಾಗೂ "ಕಿಲ್ಲಿಂಗ್ ಮಿ ಸಾಫ್ಟಲಿ ವಿಥ್ ಹಿಸ್ ಸಾಂಗ್"‌ನ ಆವೃತ್ತಿಗಳು ಸೇರಿದ್ದವು; ಈ ಹಾಡುಗಳನ್ನು ಅವರ BGT ಧ್ವನಿ ಪರೀಕ್ಷೆಯ ನಂತರ ಅಂತರ್ಜಾಲದಲ್ಲಿ ಅಪ್‌ಲೋಡ್ ಮಾಡಲಾಗಿತ್ತು.

ಸ್ಥಳೀಯ ಗಾಯನದ ಸ್ಪರ್ಧೆಗಳನ್ನು ಗೆದ್ದ ನಂತರ, ಬೊಯೆಲ್‌ರ ತಾಯಿ ಅವರನ್ನು "ಬ್ರಿಟಿಷ್‌ಸ್ ಗಾಟ್‌ ಟಾಲೆಂಟ್‌" ಗೆ ಪ್ರವೇಶಿಸಲು ಪ್ರೇರೇಪಿಸಿದರು ಹಾಗೂ ಅವರನ್ನು ಪಾದ್ರಿಯಾಡಳಿತ ಪ್ರದೇಶದ ಚರ್ಚ್‌ನ ಪ್ರೇಕ್ಷಕರಗಿಂತ ಹೆಚ್ಚಿನ ಸದಸ್ಯರ ಮುಂದೆ ಹಾಡುವ ಸಾಹಸ ಮಾಡಲು ಹುರಿದುಂಬಿಸಿದರು. ಬೊಯೆಲ್‌ ರು "ದ X ಫಾಕ್ಟರ್" ಎಂಬ ಧ್ವನಿ ಪರೀಕ್ಷೆಯನ್ನು ತ್ಯಜಿಸಿದರು, ಕಾರಣ ಇದರಲ್ಲಿ ಸ್ಪರ್ಧಿಗಳನ್ನು ಅವರ ರೂಪದ ಅನುಗುಣವಾಗಿ ಆಯ್ಕೆ ಮಾಡುತ್ತಾರೆಂದು ಅವರಿಗೆ ಅನಿಸಿತ್ತು ಎಂದು ಮೊದಲಿನ ಶಿಕ್ಷಕ ಓ’ನೀಲ್‌ರು ಹೇಳಿದರು. ಅವರು ತುಂಬ ವಯಸ್ಕರೆಂದು ನಂಬಿ "ಬ್ರಿಟೆನ್ಸ್ ಗಾಟ್ ಟಾಲೆಂಟ್‌" ನ್ನು ಕೂಡ ತ್ಯಜಿಸ ಬೇಕೆಂದಿದ್ದರು ಆದರೆ ಓ’ನೀಲ್‌ರು ಅವರನ್ನು ಧ್ವನಿ ಪರೀಕ್ಷೆಗೆ ಪ್ರೇರಿಸಿದರು. 

ಬೊಯೆಲ್‌ರಿಗೆ ಪ್ರೇರಣೆಯಾಗಿದ್ದ ಅವರ ತಾಯಿಗೆ ಕಾಣಿಕೆ ಸಲ್ಲಿಸಲು ಅವರು ಸಂಗೀತದಲ್ಲಿಯೇ ವೃತ್ತಿಜೀವನನ್ನು ಕಂಡುಕೊಳ್ಳಬಯಸಿದ್ದಾಗಿ ಹೇಳಿದರು. ಅವರ ತಾಯಿ ತೀರಿಕೊಂಡಾದ ನಂತರ ಮೊದಲನೆಯ ಬಾರಿಗೆ ಅವರು ಸಾರ್ವಜನಿಕವಾಗಿ ಈ ಕಾರ್ಯಕ್ರಮದಲ್ಲಿ ಹಾಡಿದರು.

ಆರಂಭಿಕ ಜೀವನ
ಮಾಧ್ಯಮದ ಪ್ರಭಾವ
ಗಾಯನದ ಆರಂಭ
ರೂಪದ ಆಧಾರದ ಮೇಲೆ ತೀರ್ಪು